Rivero Methow

La Rivero Methow (prononcu [ˈmɛthaʊ], proksimume "METhaŭ")Webster's Geographical Dictionary. estas alfluanto de la Rivero Kolumbio en la norda parto de Vaŝingtonio, Usono. Ĝia akvokolekta areo ampleksas 4900 km² de la oriento de la Norda Kaskada Montaro, kun proksimume 5000 homaj loĝantoj. La baseno havas relative sendamaĝajn habitatojn, ĉar granda parto situas en naciaj arbaroj kaj sovaĝejoj. Multaj alfluantoj drenas la grandan Sovaĝejon Pasayten. Pli frua agrikulturbazita ekonomio nun cedas al distra kaj turisma.

Geografio
La Rivero Methow, kun siaj alfluantoj Twisp, Rivereto Cedar Creek kaj Rivereto Early Winters Creek, fontas el grupo de altaj montoj, interalie Golden Horn, Monto Tower, Pinto Cutthroat, Kresto Snagtooth, Kresto Kangaroo, Montoturo Early Winters, kaj Monto Liberty Bell. Pluraj montpasejoj rilatas al Methow kaj ĝiaj alfluantoj, interalie Pasejo Methow kaj Pasejo Twisp. Vaŝingtonia Vojo 20 trairas Pasejon Washington kaj Pasejon Rainy, kiuj ankaŭ situas proksime al fontaj riveretoj.

La La Pacifika Kresta Pado sekvas la plej altan parton de la Rivero Methow ĝis la rivero turnas sin orienten kaj fluas en Valon Methow apud Mazama. Survoje ĝi kolektas la alfluantajn Rivereto Robinson kaj Rivero Lost. En Valo Methow, inter Mazama kaj Winthrop alfluas la riveretoj Early Winters, Cedar, Goat, kaj Wolf. La Rivero Chewuch alfluas ĉe Winthrop. Chewuch estas unu el la plej grandaj alfluantoj de Methow, kaj kun siaj multaj subalfluantoj drenas grandan parton de Sovaĝejo Pasayten, kiu situas norde. Unu el la fontaj riveretoj, Rivereto Cathedral, etendiĝas preskaŭ ĝis Kanado.

Sub Winthrop, Valo Methow longas ĝis Twisp, kie kuniĝas alia grava alfluanto, la Rivero Twisp. Tiu rivero drenas la montojn sude de Pasejo Washington kaj la orientan flankon de Kresto Sawtooth, grava montaro kun kelkaj el la plej altaj montoj de Vaŝingtonio (interalie Pinto Star kaj Monto Bigelow).

Malsupre de Twisp, la Rivero Methow River pasas apud la vilaĝojn Carlton kaj Methow, kaj ricevas kelkajn malgravajn alfluantojn antaŭ ol flui en la Riveron Kolumbion ĉe  Pateros. Tiu parto de Kolumbio estas barita de Baraĵo Wells kaj fariĝis Lago Pateros.

Referencoj

Bibliografio
 Northwest Power and Conservation Council. 2004. Methow Subbasin Plan. 

Kategorio:Riveroj en Vaŝingtonio